jkorsvik/nowiki_second_scrape_merged huggingface dataset:
Neophrissoma

Neophrissoma er en gruppe (slekt) av biller som tilhører gruppen vedbukker i familien trebukker (Cerambycidae).


== Utseende ==
Middelsstore (20-25 millimeter), svært kraftige, knudrete, gråbrune trebukker.


== Utbredelse ==
Slekten er utbredt i Sør-Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Lamiini eller Phrissomini
Slekten Neophrissoma Breuning, 1938
Neophrissoma rotundipenne Breuning, 1938
Neophrissoma umbrinum (White, 1858)


== Kilder ==
Sjekkliste over artene Arkivert 15. mars 2016 hos Wayback Machine.
Bildegalleri Arkivert 16. april 2016 hos Wayback Machine.


== Eksterne lenker ==
(en) Neophrissoma i Encyclopedia of Life 
(en) Neophrissoma i Global Biodiversity Information Facility 
Neophrissoma – detaljert informasjon på Wikispecies 
Bilde av Neophrissoma umbrinum
Zjanna Nemtsova

Zjanna Nemtsova er en russisk journalist. Hun ble tildelt International Women of Courage Award som tildeles til flere kvinner hvert år av USAs utenriksdepartement.Hun er datter av Boris Nemtsov som i 2015 ble snikmyrdet i Moskva, og investoren Raisa Akhmetovna Nemtsova.


== Referanser ==


== Eksterne lenker ==
(en) Zhanna Nemtsova – kategori av bilder, video eller lyd på Commons 
(en) Zjanna Nemtsova på Internet Movie Database 
Zjanna Nemtsova på Twitter 
Zjanna Nemtsova på Facebook 
Zjanna Nemtsova på Instagram
Parabrimidius

Parabrimidius er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
En middelsstor, mørkt gråbrun trebukk. Antennene er lange og kraftige. Pronotum er forholdsvis langt med en pigg midt på hver side. Dekkvingene er litt hvelvede, bredest omtrent på midten.


== Levevis ==
Disse billene har larver som lever i død ved av løvtrær, ofte like under barken.


== Utbredelse ==
Arten er utbredt i Tanzania.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Lamiini Latreille, 1825 eller Phrissomini
Slekten Parabrimidius Breuning, 1938
Parabrimidius ovalis Breuning, 1938


== Kilder ==
Katalog over Lamiini Arkivert 15. mars 2016 hos Wayback Machine.
Bilder av arten Arkivert 16. april 2016 hos Wayback Machine.


== Eksterne lenker ==
(en) Parabrimidius i Encyclopedia of Life 
(en) Parabrimidius i Global Biodiversity Information Facility 
Parabrimidius – detaljert informasjon på Wikispecies
Komaland

Komaland er et album av K.M. Myrland utgitt i mai 2016. Platen markerer KMs 40 år som plateartist. Albumet ble spilt inn på Kysten Studio i Tromsø, januar og februar 2016 og er produsert av Steinar Krokstad.
I tittelsporet «Komaland» forteller han om ulykken som rammet ham i 1974, da han ble invalidisert etter en eksplosjon i Houston i USA. Det gjorde at KM måtte legge bak seg karrieren som sjømann.


== Sporliste ==
Har sedd dæ før
Vi vil alltid
Vesst ikkje
Når vi en gang vinke farvel
Kjæften går
Komaland
Vildvakker og fager
Sku ønsk
Vil du ikje så ska du
En dag


== Personell ==
Knut Magne Myrland - Vokal


== Referanser ==
Jonathan Tah

Jonathan Glao Tah (født 11. februar 1996) er en tysk-ivoriansk fotballspiller som spiller for Bayer Leverkusen.Hans far kommer fra Elfenbenskysten.


== Landslaget ==
26. mars 2016 fikk han sin første landskamp for Tyskland mot England.Han ble tatt ut i Tysklands EM-tropp til EM i Frankrike 2016. Han erstattet Antonio Rüdiger i troppen etter skade.Han ble tatt ut i Tysklands bruttotropp til VM i fotball 2018 i Russland.


== Referanser ==


== Eksterne lenker ==
(de) Jonathan Tah – Munzinger Sportsarchiv 
(en) Jonathan Tah – FIFA 
(en) Jonathan Tah – UEFA 
(fr) Jonathan Tah – LÉquipe 
(en) Jonathan Tah – Transfermarkt 
(en) Jonathan Tah – national-football-teams.com 
(en) Jonathan Tah – WorldFootball.net 
(en) Jonathan Tah – FootballDatabase.eu 
(en) Jonathan Tah – Soccerway 
(en) Jonathan Tah – EU-Football.info
Brad Wardell

Bradley R. Wardell er en amerikansk programmerer og forfatter, mest kjent som grunnlegger og daglig leder i Stardock som utvikler videospill og programmer.
Wardells fagområde er utvikling av kunstig intelligens og spill mekanikk for tur-baserte strategispill.


== Karriere ==
Wardell studerte elektronikk ved Western Michigan University frem til 1994. I april 1993 gav han ut sitt egenutviklede Galactic Civilization for OS/2 som ble starten på selskapet Stardock. Wardell var en ivrig OS/2 utvikler frem til Windows overtok markedet, og Entrepreneur, nå The Corporate Machine, ble det første PC-spillet fra Stardock. I 2003 ledet Wardell utviklingen av en ny versjon av Galactic Civilizations for PC, og i 2004 kom valgkamp-spillet The Political Machine.I 2013 overtok Derek Paxton, også kjent som «kael» som stod bak Civ4 mod-suksessen «Fall from Heaven II», den daglige ledelsen av Stardock Entertainment. Wardel brukte mer av sin tid på andre prosjekter blant annet hos Oxide Games og hos Mohawk Games, sammen med Soren Johnsen, som ledet utviklingen av Civilization III.


== Spill ==
Wardell var i 2009 dommer for Intel's «Level Up» spill-utviklings konkurranse, sammen med andre utviklere som Sid Meier og Will Wright.
Wardell står bak en rekke spill, enten som designer eller som produsent:


=== Som designer ===
Galactic Civilizations for OS/2 (1994)
Star Emperor (1996)
Entrepreneur (1997)
The Corporate Machine (2001)
Galactic Civilizations(2003)
The Political Machine (2004)
Galactic Civilizations II (2006)
Elemental: War of Magic (2010)
Galactic Civilizations III (2015)


=== Som produsent ===
Havok (1995)
Trials of Battle (1996)
Avarice (1996)
Stellar Frontier (1997)
Links Golf for OS/2 (1998)
Sins of a Solar Empire (2008)
Demigod (2009)
Sins of a Solar Empire: Rebellion (2011)
Elemental: Fallen Enchantress (2012)
Elemental: Fallen Enchantress - Legendary Heroes (2013)


== Forfatter ==
Wardell har skrevet fantasy-romanen Elemental: Destiny's Embers utgitt av Del Rey.


== Debattant ==
Wardell er en ivrig forumdeltaker hos Stardock under alias frogboy, og han har sin egen blogg Little Tiny Frogs.
Wardell er en selverklært politisk konservativ, og har uttalt seg som tilhenger for digital distribusjon og motstander av «dumme» kopisperrer. Wardell hevder å være en «snill fyr» som lar kundene styre utviklingen og ikke piratene.


== Personlig ==
Wardell ble født i Texas, men flyttet til Michigan da han var 4 og foreldrene skiltes. Wardell begynte tidlig å ta småjobber for å spare til utdannelse, og på universitetet hadde han flere jobber ved siden av for å betale for skolegangen.
Wardell er gift med Deborah (Debbie) Wardell  som han møtte på universitet. De har tre barn, Alex, Ryan and Ashley.


== Referanser ==


== Eksterne lenker ==
Offisiell YouTube-side
Linked In-side
Neotrachystola

Neotrachystola er en gruppe (slekt) av biller som tilhører gruppen vedbukker i familien trebukker (Cerambycidae).


== Utbredelse ==
Slekten er utbredt i Kina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Lamiini eller Phrissomini
Slekten Neotrachystola Breuning, 1942
Neotrachystola incerta Breuning, 1942
Neotrachystola maculipennis (Fairmaire, 1900)
Neotrachystola superciliata Pu, 1997


== Kilder ==
Sjekkliste over artene Arkivert 15. mars 2016 hos Wayback Machine.
Bildegalleri Arkivert 16. april 2016 hos Wayback Machine.


== Eksterne lenker ==
(en) Neotrachystola i Encyclopedia of Life 
(en) Neotrachystola i Global Biodiversity Information Facility 
Neotrachystola – detaljert informasjon på Wikispecies
Punsj

Punsj er en selskapsdrikk som i regelen er blanding av alkohol og andre ingredienser. Punsj blir gjerne servert i en vid bolle, og har gjerne lavere alkoholinnhold enn annen cocktail.
Drikken er kjent fra 1600-tallet, først  i tilknytting til Ostindia (Sør- og Sørøst-Asia). Det engelske navnet punch kommer trolig fra sanskrit pañca, 'fem', som er pañc på mange talte indiske språk. Punsj ble tradisjonelt laget med fem ingredienser som kunne være arak, vann, te, sukker og krydder. En kan også lage punsj med andre typer brenneviner eller vin og eventuelle blande inn fruktbiter.
I skandinaviske land fikk punsj særlig betydning som selskapsdrikk. Denne ble gjerne blandet hjemme og servert varm. Senere har en også fått fabrikkframstilt punsj som gjerne kan drikkes kald.


== Kilder ==
Store norske leksikon. Fri artikkel hentet 26. juli 2015.
«punch, n.3.» OED Online. Oxford University Press, June 2015. Web. Hentet 26. juli 2015.
Mossebibliotekene

Mossebibliotekene holder til i Møllebyen i Moss og Rygge ungdomsskole. Moss bibliotek ligger ved Mosseelven, i møllebyen i  sentrum. Biblioteket er plassert i samme gate som Moss by- og industrimuseum og SF kino Moss. Det flyttet inn i sine nåværende lokaler i 2002. Bygningen er fra 1914.
Før 2002 var Moss bibliotek plassert ved siden av Kirkeparken videregående skole, nærmere bestemt Chrysties gate 1.Rygge bibliotek flyttet høsten 2016 inn i nye lokaler sammen med Rygge ungdomsskole. Det nye biblioteket er et bibliotek for både skolen og allmennheten, et kombinert skole og folkebibliotek.
Mossebibliotekene er en offentlig tjeneste for befolkningen i Mosseområdet. Både Moss- og Rygge er meråpne, hvilket betyr at lånere kan bruke biblioteket utenom bemannet åpningstid og ha tilgang til biblioteket store deler av døgnet alle dager i året. Bibliotekene har en rikholdig mediesamling bestående av blant annet fag- og skjønnlitteratur, tegneserier, tidsskrifter, aviser og DVD-er til utlån.


== Referanser ==


== Eksterne lenker ==
(no) Offisielt nettsted 
(en) Mossebibliotekene – kategori av bilder, video eller lyd på Commons
Bellevue stadion

Bellevue idrettsplass er et helårsstadion i Moss sentralt på Jeløya. Det er hjemmearenaen til det lokale fotballaget Sprint/Jeløy og betjener både unge og voksne fotballspillere.
Idrettsplassen ble opparbeidet i 1933–1934 og ble gjort av Jeløy Idrettsforening på frivillig innsats. I januar 1936 ble idrettsplassen også tatt i bruk som skøytebane. Sprint/Jeløys klubbhus ble oppført ved stadion i 1971.


== Arrangementer ==
Stadion var vertsarena for allround-NM på skøyter junior 1960 for herrer den 6.–7. februar 1960 med Moss Skøyteklubb som vertsskap og med Nils Dagfinn Lier fra Rena IL som juniormester foran Svein-Erik Stiansen, Oslo SK.


== Referanser ==


== Litteratur ==
Andressen, Leif T. (1948-) (1994). Moss bys historie – Perioden 1880-1990 : århundreskifte, mellomkrigstid, verdenskrig og rettsoppgjør, etterkrigstid, den nære fortid. 3. Moss: Moss kommune. s. 243, 315, 544. ISBN 8299121922.  [Tilgang for norske IP-adresser / Digitalt tilgjengelig på bokhylla.no av Nasjonalbiblioteket]


== Eksterne lenker ==
Sprint/Jeløys hjemmeside Arkivert 22. april 2016 hos Wayback Machine.
Baneoversikt Arkivert 25. juni 2016 hos Wayback Machine. på Sprint/Jeløys hjemmeside
Bellevue stadion Arkivert 25. august 2016 hos Wayback Machine. på Moss kommune sine hjemmesider
Bellevue stadion på Moss byleksikon
Bellevue idrettspark på Norges Fotballforbunds nettsider
(en) Bellevue stadion – Profil og resultatoversikt på SpeedSkatingNews.info.
«Moss B - Bellevue IP» (engelsk). SkateBase.com. Arkivert fra originalen (.html) 6. april 2005. Besøkt 31. mars 2016.
Franz-Josef Rehrl

Franz-Josef Rehrl (født 15. mars 1993) er en østerriksk kombinertløper.


== Karriere ==
Rehrl fikk en tredjeplass under sitt andre kontinentalcuprenn i Klingenthal i januar 2011, og i desember samme år debuterte han i verdenscupen i Ramsau, og kom på 49.- og 41.-plass. I Junior-VM 2012 i Erzurum ble han juniorverdensmester i lagkonkurransen, og i Junior-VM 2013 i Liberec tok han sølv i lagkonkurransen. Han fikk sine første verdenscuppoeng i Almaty med en 27.-plass, og tok 29.-plass dagen etter, der landsmannen Christoph Bieler vant. I august 2014 ble han nr. 9 i Sommer Grand Prix-rennet i Villach. I mars 2015 ble han nr. 3 i Tsjajkovskij, og tok sin andre pallplass i kontinentalcupen. I 2015/16-sesongen ble han nr. 3 i Park City, og vant i Høydalsmo og ble nr. 2 i Pyeongchang. Under Nordic Combined Triple i Seefeld kom han tilbake i verdenscupen. Han ble nr. 3 på målfoto i lagsprinten i Lahtis 20. februar 2016 med Østerrike II, sammen med Philipp Orter.
Hans beste plassering i verdenscupen er en 14.-plass fra Trondheim 10. februar 2016, og en 32.-plass sammenlagt i 2015/16.
Under Vinter-OL 2022 i Beijing, ble han nummer 9 i normalbakke/10 km.


== Sammenlagtplasseringer i verdenscupen ==


== Referanser ==


== Eksterne lenker ==
(de) Offisielt nettsted 
(en) Franz-Josef Rehrl – kategori av bilder, video eller lyd på Commons 
(de) Franz-Josef Rehrl – Munzinger Sportsarchiv 
(en) Franz-Josef Rehrl – Olympedia 
(en) Franz-Josef Rehrl – FIS (kombinert)
Høylandteppet

Høylandteppet er et brodert veggteppe fra Høylandet kirke i Trøndelag. Teppet stammer fra 1100- eller 1200-tallet. Det er en refil, et smalt, langt veggtekstil med bildefremstillinger. I dag måler teppet rundt 2 meter, men tidligere var det lengre. Det er nå på NTNU Vitenskapsmuseet i Trondheim, mens det finnes en kopi i Høylandet kirke.

Høylandteppet har en bunn av rødt ullstoff og figurer kantet med hvitt lingarn i konturting,  fylt ut dels med blått, gult og grønt ullgarn og dels med lingarn i ulike smøygmønstre. Bildene viser scener fra historien om hellige tre konger: Kongene som rir til Betlehem, overrekking av gaver til Jesusbarnet og drømmen til kongene. Teppet er etter alt å dømme et profesjonelt atelierarbeid, kanskje utført på grunnlag av engelske forbilder.


== Eksterne lenker ==
Høylandteppet ved digitaltmuseum.no
Høylandteppet i Museum, radioprogrammer ved NRK.no


== Kilder ==
«Høylandteppet» (14. februar 2009), Store norske leksikon.
Polizia di Stato

Polizia di Stato, er Italias nasjonale sivile politietat. Etaten er direkte underordnet det italienske inneriksministeriets Dipartimento della Pubblica Sicurezza, det direktorat som er ansvarlig for koordineringen av alle de italienske statlige politietater og som også er direkte leder av Polizia di Stato. Etaten har om lag 105 000 ansatte.  I motsetning til Arma dei Carabinieri er Polizia di Stato hovedsakelig aktiv i byene.  Dens nødnummeret er 113.


== Organisasjon ==
I hvert italiensk fylke (provincia) leder en politimester (questore) etaten. Han er på fylkesmannens (prefettos) oppdrag også koordinator for de andre statlige politietater som opererer i fylket. I hvert fylke finnes en kriminalpolitiavdeling (squadra mobile) og flere politistasjoner i fylkets byer. I hvert fylke er det også følgende tjenestegren der ikke er styrt av questuret:
Polizia Stradale (trafikkpoliti)
Polizia Ferroviaria (jernbanepoliti)
Polizia Postale e delle Comunicazioni (post- og telepoliti)
Polizia di frontiera (grensepoliti)


== Ansatte ==
Antall ansatte beløper seg til 115 000 personer (hvorav 105 000 egentlige politi og 10 000 med teknisk-vitenskapelige og medisinske stillinger). Noe mindre enn 6 000 stillinger er tekniske funksjoner, ment for å gi logistisk støtte og teknisk assistanse.


== Grader og distinksjoner ==
Den høyeste politiledelse utøves ikke av politiembetsmenn, men av embetsmenn som tilhører carriera prefettizia. Det er sivile embetsmenn som ikke bærer uniform.

Capo della polizia - direttore generale della pubblica sicurezza - Politidirektør
Vice capo vicario della polizia di Stato - Visepolitidirektør
Vice Direttore generale - Assisterende politidirektørKilder:


== Referanser ==
Xbox World 360

Xbox World 360 var et britisk Xbox- og Xbox 360-tidsskrift gitt ut av Future plc.


== Historie ==
Xbox World 360 ble startet opp som Xbox World. Den første utgaven ble sluppet ut tidlig i 2003, over et år etter Xbox-konsollen ble sluppet ut. Det ble gitt ut av Computec Media.
Xbox World, sammen med søstertidsskriftet PlayStation World, ble kjøpt opp av  Future plc sent i  2003. Mesteparten av de ansatte flyttet fra London til Futures kontorer i Bath.
13. november 2012 ble det annonsert at både Xbox World og søstertidsskriftet PSM3 ville ble stengt ned av utgiveren Future. Den siste utgaven av tidsskriftet ble gitt ut 12. desember 2012.


== Referanser ==


== Eksterne lenker ==
(en) Offisielt nettsted
N’Golo Kanté

N'Golo Kanté (født 29. mars 1991) er en fransk fotballspiller som spiller for den engelske klubben Chelsea FC.


== Karriere ==


=== Leicester ===
Sesongen 2015/2016 var han med på å vinne gull i Premier League med Leicester.


=== Chelsea ===
Den 16. juli 2016 skrev han under en femårs-kontrakt med Chelsea.Sesongen 2016/2017 var han med på å vinne gull i Premier League med Chelsea.
23. november 2018 forlenget han kontrakten med Chelsea til 2023.


=== Landslaget ===
25. mars 2016 fikk han sin første landskamp for Frankrike mot Nederland. Den 29. mars 2016 scoret han sitt første landslagsmål mot Russland.Han ble tatt ut i Frankrikes EM-tropp til EM i Frankrike 2016.Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Han startet finalen og ble skiftet ut i det 55. spilleminutt. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.Han ble tatt ut i Frankrikes EM-tropp til EM i fotball 2021.


== Meritter ==
Leicester CityPremier League (1): 2015/16ChelseaPremier League (1): 2016/17
Mesterligaen (1): 2020/21
UEFA Super Cup (1): 2021IndividueltPFA Player of the Year (1): 2016/17
Football Writers' Association Footballer of the Year (1): 2016/17


== Referanser ==


== Eksterne lenker ==
(de) N'Golo Kanté – Munzinger Sportsarchiv 
(en) N'Golo Kanté – FIFA 
(en) N'Golo Kanté – UEFA 
(fr) N'Golo Kanté – Ligue de Football Professionnel 
(fr) N'Golo Kanté – LÉquipe 
(en) N'Golo Kanté – Transfermarkt 
(en) N'Golo Kanté – national-football-teams.com 
(en) N'Golo Kanté – WorldFootball.net 
(en) N'Golo Kanté – Soccerbase.com 
(en) N'Golo Kanté – FootballDatabase.eu
Godech Nunatak

Godech Nunatak er en nunatak med en høyde på 410 moh på Sør-Shetlandsøyene i Antarktis. Nunataket ligger ved den nedre Huronbreen, nord i forberget til Tangra Mountains på Livingston Island i Sør-Shetlandsøyene. Fjellet er oppkalt etter byen Godetsj vest i Bulgaria.
Fjellet ligger 570 meter vest for Cherepish Ridge, 1,97 km øst for Kukeri Nunataks, 3,1 km sørøst for Zlatograd Rock og 2,5 km vest-sørvest for Yana Point.


== Kilder ==
SCAR Composite Gazetteer of Antarctica
Mark Clarke

Mark Clarke (født 25. juli 1950 i Liverpool) er en engelsk bassist og vokalist, best kjent som medlem av Colosseum og Uriah Heep. Han var også en kort periode i 1977 medlem av Rainbow, men forlot bandet under innspillingen av albumet Long Live Rock 'n' Roll.
I 1966 spilte Mark Clarke i bandet The Kegmen, i 1968 med The Locomotif og sent i 1968 med St. James Infirmary. I en artikkel i avisen Liverpool Echo, ble Clarke kalt «Liverpools svar på Joe Cocker». I 1969 flyttet han til London hvor han traff Clem Clempson, gitaristen i Colosseum. Sommeren 1970 ble han medlem av Colosseum, og spilte i bandet til det ble oppløst høsten 1971. Han var med da bandet gjenoppsto i 1994 til bandet igjen ble oppløst i 2015. Etter at Colosseum ble oppløst i 1971 var han en kort periode medlem av Uriah Heep, hvor han spilte på og var med på å skrive en låt, «The Wizard» på albumet Demons & Wizards. På begynnelsen av 1973 startet Clarke og Jon Hiseman bandet Tempest, som først het John Hiseman's Tempest. De spilte inn to studioalbum, Tempest og Living in Fear og konsertalbumet Live in London sammen med Allan Holdsworth, Ollie Halsall og Paul Williams. Clarke spilte også på Ken Hensleys to soloalbum. 
I 1975 startet han bandet Natural Gas sammen med Joey Molland, Jerry Shirley og Peter Wood. I 1977 ble han medlem av Rainbow etter at Ritchie Blackmore hørte Clark spille med Natural Gas. Etter måneder med innspillinger i Los Angeles og Paris, røk han uklar med Blackmore og fikk sparken. Senere ble Bob Daisley hentet inn som ny bassist i bandet, men Blackmore valgte å spilte bass selv på de fleste sangene på albumet Long Live Rock 'n' Roll. Clarke mener at hans bass-spill finnes på to av låtene på albumet, men kun Blackmore og Daisley er kreditert som bassister på albumet. I 1980 startet han å samarbeide med Billy Squier som han spilte inn flere album med. I 1985 var han på turne som bassist for The Monkees. Han spilte i bandet Mountain i to perioder, fra 1984 til 1985 og tiden 1995–1998. I 2010 ga han ut sitt første soloalbum, Moving to the Moon.


== Diskografi ==
Med Colosseum

1970 Daughter of Time
1971 Colosseum Live
1994 Colosseum LiveS - The Reunion Concerts
1997 Bread and Circuses
2003 Tomorrow's Blues
2007 Live05
2014 Time On Our SideMed Uriah Heep

1972 Demons and WizardsMed Tempest

1973 Tempest
1974 Live in London
1974 Living in FearMed Natural Gas

1976 Natural GasMed Ken Hensley

1975 Eager to Please
1980 Free SpiritMed Bill Squier

1981 Don't Say No
1991 Creatures of Habit
1993 Tell the TruthMed Ian Hunter

1983 All of the Good Ones Are TakenMed Mountain

1985 Go for Your Life
1996 Man's WorldSolo

2010 Moving to the Moon


== Referanser ==


== Eksterne lenker ==
(en) Mark Clarke på Discogs 
(en) Mark Clarke på MusicBrainz 
(en) Mark Clarke på Encyclopaedia Metallum 
(en) Mark Clarke på Songkick 
(en) Mark Clarke på AllMusic 
Intervju med Mark Clarke på dmme.net Arkivert 14. juni 2018 hos Wayback Machine.
Saints Row

Saints Row er et action-eventyrspill utviklet av Volition, Inc. og gitt ut av THQ. Det er det første spillet i Saints Row-serien og er etterfulgt av Saints Row 2. Saints Row ble gitt ut i Nord-Amerika 29. august og i PAL-regionene 1. september 2006 på Xbox 360. En port til PlayStation 3 var planlagt, men ble kansellert etter en lang periode under utvikling. Spillet fikk god mottagelse fra kritikere og solgte vel over 2 millioner eksempler, som førte til utviklingen av oppfølgeren.
Spillet er satt i Stilwater, en fiktiv by basert på Detroit and Chicago, og begynner med at hovedpersonen blir fanget midt i en strid mellom tre rivaliserende bander. Han blir reddet av Julius Little og Troy Bradshaw, som fører 3rd Street Saints, en bande som har til hovedmål å ende bandestriden som har preget gatene i Stilwater. Hovedpersonen takker ja til en posisjon i banden, og handlingen følger han mens han hjelper Saints med å knekke de andre bandene og få full kontroll over byen.Saints Row er satt sammen av element fra bilspill og tredjepersonsskytespill, og har en spilloppbygning med en åpen verden som gir spilleren større kontroll over spilleopplevelsen. Spillet har en mengde landbaserte våpen og kjøretøy, og et system som lar en tilpasse utseendet på hovedpersonen og kjøretøyene hans. Saints Row har også moduser for flerspillerspill og et nettbasert bandesystem.


== Referanser ==


== Eksterne lenker ==
(en) Saints Row hos MobyGames 
(en) Saints Row på Metacritic 
(en) Saints Row på Internet Movie Database 
(en) Saints Row på Behind The Voice Actors 
(en) Saints Row hos Internet Game Database 
(en) Saints Row hos GameFAQs